Sort Listings By Price: High > LowPrice: Low > High Showing 729 Properties | Page 1 of 73
19 Bronwood DrVORHEES TWP, NJ 08043 Book marriott-certified-wedding-planner family-travel Hotels in Armavir
We found 1 hotel in Armavir
46.4 miles from Armavir AfriSake veroordeel Eskom as staat monopolie-kapitaal - AfriSake
Nuus > In die media > AfriSake veroordeel Eskom as staat monopolie-kapitaal
deur AfriSake | Nov 17, 2017
Die probleem met Eskom is nie bloot eensydige tariefvasstelling, wanbestuur of ŉ hopelose skuldsituasie nie. Die werklike probleem met Eskom is dat dit staat monopolie-kapitaal is.
Dit is die standpunt van AfriSake te midde van lopende Nersa-verhore oor Eskom se voorgestelde tariefverhoging.
“Ons verwerp die idee dat die staat ŉ monopolie op elektrisiteitsopwekking behoort te hê. En ons weier om te maak asof dit sogenaamd billik, doelmatig of redelik is om een staatsinstansie, Nersa, toe te laat om pryse vas te stel vir elektrisiteit verskaf deur ŉ ander tak van die staat, Eskom,” sê Piet le Roux, uitvoerende hoof van AfriSake.
Le Roux vervolg: “AfriSake veroordeel die bestaan van staat monopolie-kapitaal. Staat monopolie-kapitaal is, in der waarheid, die enigste werklike monopolie kapitaal wat daar is. Dit is een van die groot probleme in Suid-Afrika, vandag en histories. In ŉ vrye mark is elkeen se kapitaal onderworpe aan die voorkeure van verbruikers. Dit is ooglopend nie die geval met staat monopolie-kapitaal nie, na wie verbruikers gedwing word om hulle te wend omdat alternatiewe verbode is.”
AfriSake neem kennis van die onlangse verligting in regulasies wat privaatverskaffers verhoed om elektrisiteit op te wek. Bylaag 2 van die Wet op die Regulering van Elektrisiteit, 2006 (Wet no. 4 van 2006) verbied nou nie meer die opwekking van elektrisiteit onder een megawatt sonder vooraf lisensiëring en staatstoestemming nie, alhoewel produsente steeds verplig is om hulself te registreer.
“Ons hoop dat hierdie beperkte oopstel van die deur, om met die staat in die verskaffing van elektrisiteit mee te kan ding, deur privaat verskaffers aangegryp word. En dat hulle mateloos meer suksesvol daarmee is om die ekonomie Eskom-bestand te maak as wat reguleerders sou vermoed,” sluit Le Roux af.